ন্যাথোসোমা
ন্যাথোসোমা (গ্রিক γνάθος, gnáthos = "চোয়াল" এবং σώμα, sóma = "দেহ") হলো মাইট এবং এঁটুলদের দেহের একটি বিশেষ অঙ্গ, যা মুখগহ্বর ও খাদ্য গ্রহণে সাহায্যকারী প্রত্যঙ্গ দ্বারা গঠিত। প্রত্যঙ্গগুলো হলো হাইপোস্টোম, কেলিসেরি ও পেডিপাল্প। একে ক্যাপিচুলাম নামেও ডাকা হয় (যদিও শব্দটির আরও মানে রয়েছে)৷ এটি প্রাণীদের মূলদেহ (ইডিওসোমা) থেকে বৃত্তাকার খাঁজ বা বৃত্তাকার সন্ধি নামক কিউটিকল নিৰ্মিত একটি নমনীয় অংশ দ্বারা বিচ্ছিন্ন।